ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሕብረት ኣውሮጳ ኣብ ኤርትራ ግዱድ ስራሕ 'ኣይመወልኩን' ይብል 2 ሚያዝያ 2019 ምንጪ ስእሊ, ማርቲን ፕላውት መግለጺ ስእሊ, ኣብ ማእቶታዊ ስርሓት ዝተዋፈሩ ኣባላት ሃገራዊ ኣገልግሎት ኣብ ሆላንድ ዝመደበሩ ማሕበር ሰብኣዊ መሰላት ኤርትራውያን፡ ሕብረት ኤውሮጳ ንመስርሒ ጽርግያታት ኢሉ ንኤርትራ ዝሃቦ ገንዘባዊ ሓገዝ ደው ንኸብሎ ሕጋዊ ስጉምቲ ኣቕሪቡ። ሕብረት ኣውሮጳ፡ ንዋሕዚ ስደተኛታት ንምግታእ ዝዓለመ ፕሮጀክት ምህናጽ ንኤርትራን ኢትዮጵያን ዘራኽብ ጽርግያ ምወላ ይገብር ኣሎ። እቲ ማሕበር፡ ሕብረት ኤውሮጳ 'ግዱድ' ስራሕ ዝዝውተረላ ሃገር ይምውል ኣሎ ድሕሪ ምባል፡ እቲ ሕብረት ዝሰልዖ 20 ሚልዮን ዩሮ ዝግመት ልግሲ ገንዘብ፡ ብኣባላት ሃገራዊ ኣገልግሎት ኣቢሉ ብናጻ ጉልበት ከካዪዶ ምዃኑ'ውን ኣፍሊጡ። እንተኾነ ግን፡ እቲ ሕብረት ገደብ ኣልቦ ሃገራዊ ኣገልግሎት ከም ዘይድግፍን፡ ኩሎም ፓሊሲታቱ ሰባዊ መሰላት ማእከል ዝገበሩ ምዃኖም፡ ኣፈኛ ናይቲ ሕብረት ንቢቢሲ ገሊጹ። "እቶም ኣብቲ ፕሮጀክት ዝሰርሑ ሰባት ብዝግባእ ይኽፈሉ ምህላዎምን ግቡእ ኣተሓሕዛ ይግበረሎም ምህላዉን ንምርግጋጽ፡ እቲ ፕሮጀክት ጥቡቕ ምቁጽጻር ክግበረሉ" ኢሉ። ሕብረት ኤውሮጳ እቲ ፕሮጀክት ብዝምልከት ኣብ ዝሃቦ መብርሂ፡ "ሃገራዊ ኣገልግሎት ንኹሉ ስቪላዊ ሂይወት ስራሕ ዝህብ ኢዩ" ድሕሪ ምባል፡ እቶም ኣገልግሎት ደሞዝ ከም ዝኸፈሉ ኣፍሊጡ። ኣብ ቀረባ እዋን'ውን ምስ ዓቕሚ መንግስቲ ኣዛሚዱ ደሞዝ ንሃገራዊ ኣገልግሎት ከም ዝተወሰኸ'ውን ኣረዲኡ። "ሃገራዊ ኣገልግሎት ናብ ንቡር ኣዋርሕ ክምለስ'ዩ" ኣቶ የማነ ገብረመስቀል ኤርትራውያን ክትግበሩ ዝደልይዎም ሓሙሽተ መሰረታዊ ለውጥታት ሃገራዊ ኣግልግሎት ኤርትራ ውጽኢታዊዶ ኔሩ?
